Publication: Magyar Közlöny
Issue: MK-2004-66 (Year: 2004, Number: 66)
Era: 2004-2010
Section: 3. számú melléklet a 88/2004. (V. 15.) FVM rendelethez
Paragraph Index: 942

6. Élõ kórokozókat tartalmazó vakcinákra vonatkozó különleges követelmények 6.1. A vakcinatörzs terjedése Az ilyen átterjedést legnagyobb valószínûséggel lehetõvé tévõ javasolt alkalmazási mód segítségével meg kell vizsgálni a vakcinatörzs átterjedését a vakcinázott célállatokról a nem vakcinázott célállatokra. Ezen kívül szükséges lehet az olyan, nem célállat fajokra való átterjedés vizsgálata is, amelyek az élõ vakcinatörzsre fogékonyak lehetnek. 6.2. A vakcinatörzs szóródása a vakcinázott állatban Az állatok bélsarát, vizeletét, tejét, tojását, orr-, száj- és egyéb váladékait meg kell vizsgálni az alkalmazott organizmusok jelenlétére. Ezen túl vizsgálni lehet a vakcinatörzs testen belüli szóródását, különös tekintettel azokra a szervekre, ahol a feltételek kedveznek a vakcinatörzs szaporodásához. Élelmiszertermelõ állatoknál honos zoonózisok elleni élõ kórokozókat tartalmazó vakcinák esetében ezeket a vizsgálatokat kötelezõ elvégezni. 6.3. Attenuált vakcináknál a virulencia visszatérése A virulencia visszatérését az oltócsíra-törzstétel és a késztermék közötti, a legkevésbé attenuált passzázsból származó anyaggal kell vizsgálni. Az elsõ vakcinálást a virulenssé válást leginkább elõsegítõ ajánlott alkalmazási módot kell felhasználni. Legalább öt sorozatos passzázst kell végezni a célállat fajokon. Ha ez technikailag nem lehetséges az organizmus nem megfelelõ szaporodása miatt, akkor a lehetõ legtöbb átoltást kell elvégezni a célállat fajban. Szükség esetén két in vivo passzálás közé in vitro szaporítási fázist is be lehet iktatni. A passzázst a virulencia visszatérését legnagyobb valószínûséggel lehetõvé tevõ alkalmazási módon kell végezni. 6.4. A vakcinatörzs biológiai tulajdonságai Még további vizsgálatokra lehet szükség a vakcinatörzs belsõ biológiai tulajdonságainak a lehetõ legpontosabb meghatározása érdekében (pl. neurotropizmus). 6.5. A törzsek rekombinációja vagy genetikai átrendezõdése A vad törzsekkel vagy egyéb törzsekkel végbemenõ rekombináció vagy genetikai átrendezõdés lehetõségeit is tárgyalni kell.

Source: https://magyarkozlony.hu/hivatalos-lapok/28bfabcd3c2b9083746f7177d485aef37e6fe763/dokumentumok/c24e304b87ac1194eba5b90cd93369989d4bb458/letoltes